CELEX: 62014TN0031
Language: hr
Date: 2014-01-07 00:00:00
Title: Predmet T-31/14: Tužba podnesena 7. siječnja 2014. — Banco Popular Español protiv Komisije

1.3.2014   
            
            
               HR
            
            
               Službeni list Europske unije
            
            
               C 61/21
            
         Tužba podnesena 7. siječnja 2014. — Banco Popular Español protiv Komisije
   (Predmet T-31/14)
   2014/C 61/38
   Jezik postupka: španjolski
   
      Stranke
   
   
      Tužitelj: Banco Popular Español, SA (Madrid, Španjolska) (zastupnici: E. Navarro Varona, P. Vidal Martínez, J. López-Quiroga Teijero i G. Canalejo Lasarte, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku na temelju članka 263. UFEU-a, u mjeri u kojoj se njome proglašava postojanje državne potpore i ulagačima nalaže njezin povrat;
            
         
               —
            
            
               podredno, poništi članke 1. i 2., te članak 4. stavak 1. odluke, u mjeri u kojoj se ulagači utvrđuju kao korisnici koji su dužni vratiti navodnu potporu;
            
         
               —
            
            
               podredno, proglasi neprimjenjivim nalog za povrat potpore od strane ulagača iz članka 4. stavka 1. in fine, jer su njime povrijeđena načela pravne sigurnosti i zaštite legitimnih očekivanja, u mjeri u kojoj nije moguće naložiti povrat na dan koji prethodi danu objave odluke o pokretanju postupka;
            
         
               —
            
            
               podredno, poništi članak 2. odluke i utvrdi da je metodologija primijenjena prilikom utvrđivanja navodne koristi koju su ulagači dužni vratiti nezakonita;
            
         
               —
            
            
               proglasi nepostojećim ili, alternativno, djelomično poništi članak 4. stavak 1. Odluke u odnosu na zabranu „prijenosa obveze povrata na druge osobe”, u mjeri u kojoj je riječ o izricanju zabrane odnosno navodne ništavosti ugovornih odredaba o povratu od strane trećih osoba iznosa koje su ulagači dužni vratiti španjolskog državi, i
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   Odluka koja se pobija ovom tužbom ista je kao u predmetu T-29/14, Taetel/Komisija.
   Tužbeni razlozi i glavni argumenti identični su onima koji su već izneseni u tim predmetima.